אדריאן פרננדס

אדריאן גוסטבו פרננדס (בספרדית: Adrián Gustavo Fernández, נולד ב-28 בנובמבר 1980 בסן מרטין, גראן בואנוס איירס שבארגנטינה) הוא כדורגלן עבר ארגנטינאי ששיחק בעמדת החלוץ.

קריירה 
בין השנים 1998 עד 2003 שיחק פרננדס  בקבוצות מליגת המשנה הארגנטינאית, ובשנת 2004 התקדם משמעותית בקריירה שלו כשעבר אל קבוצת קולו-קולו מליגת העל הצ'יליאנית. את הופעת הבכורה שלו במועדון ערך במשחק החשוב ביותר בליגה הצ'יליאנית, הסופר-קלאסיקו. בנוסף, שיחק פרננדס במועדון הבוליביאני דה סטרונגסט, בערב הסעודית ובליגה השווייצרית בקבוצת סנט גאלן.

ביולי 2008  חתם פרננדס בקבוצה הבולגרית צ'רנו מורה. ב-14 בנובמבר 2008 כבש פרננדס צמד בניצחון 0-5 נגד ספרטק ורנה בדרבי העירוני. בינואר 2009 עבר פרננדס לקבוצה בולגרית אחרת, צ'רנומורץ בורגס. בעונת 2008/2009 השתתף ב-11 משחקים וכבש 5 שערים עבור הקבוצה. ב-7 בדצמבר 2010 הוא שוחרר מהקבוצה. 

ב-15 ביולי 2011 הגיע לישראל והצטרף להפועל רמת גן מהליגה הלאומית, שם כבש 11 שערים ב-28 הופעות ליגה, באפריל 2012 שוחרר פרננדז מהפועל רמת גן לאחר שבית הדין הרחיק אותו משבעה משחקים עקב קטטה שהיה מעורב בה במשחק נגד הפועל בני לוד. ב-30 במאי 2012 חתם פרננדס בקבוצת הפועל רמת השרון מליגת העל.

ב-31 במאי 2013 חתם פרננדס בקבוצת הפועל פתח תקווה מהליגה הלאומית. ב-8 בספטמבר 2013 ערך את הופעת הבכורה שלו בליגה במדי הפועל פתח תקווה, במחזור הראשון לעונת  נגד הפועל קטמון ירושלים, וכבש את השער הראשון שלו במועדון. בסך הכל כבש בעונה זו תשעה שערי ליגה, ובסופה העפיל עם הקבוצה לליגת העל.

בספטמבר 2014 הצטרף למכבי הרצליה מהליגה הלאומית, בשורותיה שיחק עונה אחת בטרם פרש ממשחק פעיל בגיל 35.

קישורים חיצוניים

הערות שוליים

כדורגלנים ארגנטינאים
חלוצי כדורגל ארגנטינאים
כדורגלני פרו קאריל אואסטה
כדורגלני קולו-קולו
כדורגלני שפהאוזן
כדורגלני סנט גאלן
כדורגלני צ'רנו מורה וארנה
כדורגלני צ'רנומורץ בורגס
כדורגלני הפועל רמת גן
כדורגלני הפועל רמת השרון
כדורגלני הפועל פתח תקווה
כדורגלני מכבי הרצליה
כדורגלנים זרים בישראל
ספורטאים ארגנטינאים בצ'ילה
ספורטאים זרים באיחוד האמירויות הערביות
ספורטאים זרים בשווייץ
ספורטאים זרים בבולגריה
ספורטאים ארגנטינאים בישראל
ספורטאים ארגנטינאים בקפריסין
ארגנטינאים שנולדו ב-1980